Beurtkrag duur voort, sê Eskom(Foto: pixabay) Eskom het Woensdagaand gesê Fase 2-beurtkrag duur Donderdag voort. “Die netwerk is steeds onder erge druk, en fase 2 beurtkrag sal Donderdag tussen 09:00 en 22:00 ingestel word,” het die kragvoorsiener in ŉ verklaring gesê. “Spanne kon Dinsdag en Woensdag drie kragopwekkingseenhede aan die stelsel koppel, maar nog twee het kortsluitings beleef.” Suid-Afrikaners word al langer as ŉ dekade onderwerp aan beurtkrag weens jarelange verwaarlosing en plundering by die kragvoorsiener tydens staatskaping. Eskom se skuldlas beloop sowat R450 miljoen. “Onbeplande kragonderbrekings staan op 12 100 MW kapasiteit, bykomend tot die 4 350 MW wat tans weens beplande instandhouding afgeskakel is. Verdere verlies aan kragopwekking kan veroorsaak dat die beurtkrag op kort kennisgewing verhoog moet word.” ŉ Landswye kouefront dra ook by tot ŉ groter aanvraag op die verouderde netwerk, het Eskom bygevoeg.